Fillimisht, ju bëjmë me dije se, Zyra e Komisionerit si institucion i pavarur monitoron dhe mbikëqyr zbatimin e legjislacionit për të drejtën e informimit dhe legjislacionit për mbrojtjen e të dhënave personale.

Lidhur me pyetjen e parë dhe pyetjen e dytë të kërkesës tuaj, sikurse është bërë publike, autoritetet shqiptare janë përballur me sulme kibernetike të cilat kanë të bëjnë me infrastrukturën kritike. Për sa më sipër, ju informojmë se Zyra e Komisionerit nuk ka në objekt të aktivitetit të saj sigurinë kibernetike dhe nuk ka administruar ankesa në lidhje me këtë objekt.

Ndërkohë, në lidhje me përhapjen e paligjshme të të dhënave personale si psh. rastet e njohura “pagat” dhe “targat”, Zyra e Komisionerit ka kryer hetime administrative pranë disa kontrolluesve në lidhje me përhapjen e paligjshme të të dhënave personale të subjekteve “*nëpunës/punëmarrës”* si dhe të dhënat personale të subjekteve “*pronar automjetesh*”. Në përfundim të këtyre hetimeve administrative, Zyra e Komisionerit ka dalë me Vendime dhe/ose Rekomandime.

Aktet dhe konkluzionet e detajuara të hetimeve administrative gjenden të publikuara dhe mund të konsultohen në faqen zyrtare të internetit të Zyrës së Komisionerit në lidhjet:

<https://idp.al/wp-content/uploads/2024/02/Vendim-26.pdf>

<https://idp.al/wp-content/uploads/2024/02/Vendim-28.pdf>

<https://idp.al/wp-content/uploads/2024/02/Vendim-DPSHTRR.pdf>

<https://idp.al/wp-content/uploads/2024/02/Vendim-TATIME.pdf>

<https://idp.al/wp-content/uploads/2024/01/Rekomandim-AMF.pdf>

Në lidhje me pyetjen e tretë, nëse ka studime statistikore dhe se sa zbatohen efektivisht parashikimet ligjore për mbrojtjen e të dhënave personale, ju mund të gjeni në formë statistikore të përmbledhur veprimtarinë e Zyrës së Komisionerit në fushën e mbrojtjes së të dhënave në raportet vjetore të publikuara në linkun <https://idp.al/raporte-vjetore/> .